Krümwaal

A Krümwaal as en waal üüb't eilun Oomram, di faan Neebel auer Sössaarep tu Stianood ferlääpt.

 Beskriiwang 
Di Krümwaal as 1800 m lung an ei huuger üs 2 m. Hi hää - muar of maner - det furem faan en hualwen kreis. Tu'n dial as hi auerpluuget wurden an knaap noch tu käänen, düütelk tu sen as hi tesken Sössaarep an Stianood. Bi Ualaanj woort hi faan't Stianoods klaf ufskäären. Di huk tesken Neebel an Stianood het uk "Waalaanj".

A wedenskapslidj san ei ians, huar di Krümwaal ans för uunlaanj wurden as. Hi as bi muar steeden eeben grobet wurden, oober diar as niks faan wäärs uun fünjen wurden. Woorskiinelk stamt hi ütj a wikingertidj, so aanj faan't 1. juardüüsen.Georg Quedens: Amrum, Breklumer Ferlach, Breklum 1971 Uun a madelponkt faan a waal-kreis leit Klafhuug, en huug ütj a bronsetidj. Daalang as a Krümwaal en archeoloogisk denkmool.

 Ferwisang efter bütjen 
 LancewadPlan Amrum – Histoorisk lunskapen faan Oomram (ingelsk)
 Ferluup faan a Krümwaal bi't Öömrang Skuul
 Praehistorische Zeitschrift enkelt sidjen ütj binj 7–10, de Gruyter, Janewoore 1920
 "Hüs Krümwaal", en feerienhüs üüb Oomram

 Luke uk diar 
 Seenksteeden faan Neebel

 Futnuuten 

Kategorie:Oomram
Kategorie:Friisk histoori
Kategorie:Seenksteeden faan Neebel